8 जुलय 2010 दिसा कुंदापूर, कर्णाटक हांगा, जय कोंकणी हे संस्थेच्या आदारान परिशदेचो 72 वर्धापन दीस सुवाळो मनयलो. उडुपी जिल्ला परिशद अध्यक्षा श्रीमती ग्लाडीस आल्मैदा हाणीं उक्तावण केलें. आपल्या उलोवपांत ताणी सांगलें, कोंकणीच्या विकासा खातीर सगळ्यानी एकठांय येवन प्रयत्न करपाची गरज आसा. भाशेच्या माध्यमांत समाजांत भावनाप्रधान संबध घट करपाचें काम तरणाट्यानी करचें अशें ताणीं सुचयलें.
